Campania “Decizia ta conteaza!” la Targu-Neamt

Joi, 24 aprilie, Centrul Europe Direct Nord-Est a derulat o editie ad-hoc a campaniei de informare « Decizia ta conteaza! », la trei licee din Targu Neamt. Evenimentul a avut loc ca urmare a propunerii Institutiei Prefectului – Judetul Neamt si a implicat in jur de trei sute de elevi de clasa a XII-a de la Colegiul National « Stefan cel Mare », Liceul Economic « Vasile Conta » si Colegiul Tehnic « Ion Creanga ».

Prin intermediul prezentarilor si discutiilor ce au avut loc la Targu Neamt, Centrul Europe Direct Nord-Est si-a propus sa contribuie la o informare corecta asupra institutiilor U.E. si a Parlamentului European in special, precum si sa disemineze informatia referitoare la Alegerile Europarlamentare din 25 mai si importanta exercitarii dreptului la vot. Au fost de asemenea prezentate programe de finantare, concursuri si principalele surse de informare europene destinate liceenilor. Mai mult, s-a urmarit , colectarea opiniilor tinerilor, precum si aflarea gradului de informare legata de Uniunea Europeana, drepturi si obligatii ale unui cetatean european.

Campania cu rol de informare s-a bucurat de interesul si implicarea elevilor prezenti, ce au tinut sa isi exprime punctele de vedere referitoare la viata politica si sa solicite informatii referitoare la oportunitatile ce le revin in calitate de cetateni europeni. Acestia s-au declarat in general neincrezatori in puterea lor de a contribui la o schimbare in bine, desi s-au aratat informati si dispusi sa se implice activ in societate.